сметна за необходима за определяне на вероятността за продължаване или повтаряне на субсидирането и на произтичащата от него вреда, както и за определяне на интереса на Съюза. Бяха извършени контролни посещения в помещенията на следните заинтересовани страни:
 а)
 производители от Съюза:
 —
 DSM Anti-Infectives B.V., Delft (Нидерландия), което отговори на въпросника на Комисията и от името на DSM Anti-Infectives Chemferm S.A., Santa Perpetua de Mogoda (Испания). По-долу за тези две дружества се използва общото наименование „DSM“,
 —
 Deretil S.A. (с предишно наименование DSM Anti-Infectives Deretil S.A.), Almeria, Испания, наричано по-долу „Deretil“, както и
 —
 Sandoz GmbH, Kundl (Австрия), което отговори на въпросника на Комисията и от името на Sandoz Industrial Products S.A., Barcelona (Испания). По-долу за тези две дружества се използва общото наименование „Sandoz“;
 б)
 производители износители в Индия:
 —
 Lupin Limited, Mumbai,
 —
 M/s Surya Pharmaceuticals Ltd., Chandigarh and Baddi, както и
 —
 Ranbaxy Laboratories Limited, Gurgaon;
 в)
 правителство на Индия („ПИ“)
 —
 Министерство на търговията, New Delhi
 2. РАЗГЛЕЖДАН ПРОДУКТ И ПОДОБЕН ПРОДУКТ
 (14)
 Продуктът, предмет на настоящия преглед, е същият, който е предмет и на Регламент (ЕО) No 713/2005, а именно амоксициклин трихидрат, ампицилин трихидрат и цефалексин, които не са разпределени в дози или в някаква форма или опаковка за продажба на дребно, понастоящем класирани в кодове по КН ex29411000 и ex29419000 и са с произход от Индия („разглежданият продукт“).
 (15)
 Разследването потвърди, че както и при предходното разследване в рамките на прегледа разглежданият продукт и продуктите, произвеждани и продавани от производителите износители на вътрешния пазар на Индия, а също и продуктите, произвеждани и продавани в Съюза от производителите от Съюза, имат едни и същи основни физически и технически характеристики, както и едни и същи употреби, поради което се считат за подобни продукти по смисъла на член 2, буква в) от основния регламент.
 3. ВЕРОЯТНОСТ ЗА ПРОДЪЛЖАВАНЕ ИЛИ ПОВТАРЯНЕ НА СУБСИДИРАНЕТО
 3.1. Въведение
 (16)
 Както бе споменато в съображение 11, трима производители износители се отзоваха и попълниха въпросника. Само двама обаче от тези трима производители износители декларираха извършени от тях продажби на разглеждания продукт за Съюза по време на РПП.
 (17)
 Въз основа на информацията, която се съдържа в искането за преглед и в отговорите на въпросника на Комисията, бяха разгледани следните режими, за които се твърди, че са свързани с предоставянето на субсидии:
 Режими с национален обхват:
 а)
 режим на предварителни разрешения (Advance Authorization Scheme „AAS“);
 б)
 схема за кредитиране на заплащането на митнически задължения (Duty Entitlement Passbook Scheme, „DEPBS“);
 в)
 режим за насърчаване на експорта на средства за производство (Export Promotion Capital Goods Scheme, „EPCGS“);
 г)
 режим за фокусиране върху пазара (Focus Market Scheme, „FMS“);
 д)
 разрешение за безмитен внос (Duty Free Import Authorisation, „DFIA“);
 е)
 експортно ориентирани единици (Export Oriented Units, „EOUS“)/зони за преработка на продукцията за износ (Export Processing Zones, „ЕPZS“)/специални икономически зони (Special Economic Zones, „SEZ“);
 ж)
 режим на експортно кредитиране (Export Credit Scheme, „ECS“), както и
 з)
 режим на освобождаване от данък върху доходите (Income Tax Exemption Scheme, „ITES“).
 Регионални режими:
 и)
 Пенджабски режим на промишлено стимулиране; както и
 й)
 Гуджаратски